CELEX: 32003R2257
Language: sl
Date: 2003-11-25 00:00:00
Title: Uredba Evropskega parlamenta in Sveta (ES) št. 2257/2003 z dne 25. novembra 2003 o spremembi Uredbe Sveta (ES) št. 577/98 o organizaciji vzorčne raziskave delovne sile v Skupnosti z namenom prilagoditve seznama parametrov raziskaveBesedilo velja za EGP.

Pomembno pravno obvestilo

|

32003R2257

Uradni list L 336 , 23/12/2003 str. 0006 - 0007

		Uredba Evropskega parlamenta in Sveta (ES) št. 2257/2003z dne 25. novembra 2003o spremembi Uredbe Sveta (ES) št. 577/98 o organizaciji vzorčne raziskave delovne sile v Skupnosti z namenom prilagoditve seznama parametrov raziskave(Besedilo velja za EGP)EVROPSKI PARLAMENT IN SVET EVROPSKE UNIJE STA –ob upoštevanju Pogodbe o ustanovitvi Evropske skupnosti in zlasti člena 285 Pogodbe,ob upoštevanju predloga Komisije,v skladu s postopkom, določenim v členu 251 Pogodbe [1],ob upoštevanju naslednjega:(1) Vzorčna raziskava delovne sile, ki se izvede v skladu z Uredbo Sveta (ES) št. 577/98 [2], bi morala ustrezno zajeti nove in pred kratkim nastale parametre trga dela.(2) V skladu z Evropskim programom socialne politike, sprejetim na Evropskem svetu v Nici decembra 2000, Sklepom Sveta 2002/177/ES z dne 18. februarja 2002 o smernicah politik zaposlovanja držav članic za leto 2002 [3] in Priporočilom Sveta 2002/549/ES z dne 21. junija 2002 o osnutku širših smernic gospodarskih politik držav članic in Skupnosti [4] je treba način organizacije dela prilagoditi potrebam tako podjetij kot posameznikov.(3) Parametri raziskave, opredeljeni v Uredbi (ES) št. 577/98, so bili določeni v skladu s statističnimi potrebami in stanjem na trgu dela, prevladujočem v tistem času.(4) Zbiranje podatkov ne bi smelo povzročiti anketirancem bremena, ki bi bilo nesorazmerno z rezultati, ki jih uporabniki raziskave lahko razumno pričakujejo.(5) Komisija se posvetuje z Odborom za statistični program, ustanovljenim s Sklepom Sveta 89/382/EGS, Euratom z dne 19. junija 1989 [5].(6) Uredbo (ES) št. 577/98 je zato treba ustrezno spremeniti –SPREJELA NASLEDNJO UREDBO:Člen 1Člen 4 Uredbe (EGS) št. 577/98 se spremeni:1. Točke (b), (c), (d) in (g) odstavka 1 se nadomestijo z:"(b) delovni status:- delovni status v referenčnem tednu,- stalno prejemanje plače,- razlog, zaradi katerega neka oseba ni delala, čeprav je bila zaposlena,- iskanje dela za osebo brez zaposlitve,- vrsta iskanega dela (samozaposlena oseba ali nameščenec),- načini, uporabljeni pri iskanju dela,- razpoložljivost za začetek dela;(c) zaposlitvene karakteristike glavne dejavnosti:- poklicni status,- gospodarska dejavnost krajevne enote,- poklic,- odgovornosti glede nadzora,- število oseb, ki dela v krajevni enoti,- država kraja dela,- regija kraja dela,- leto in mesec, v katerem je oseba začela delati v sedanji službi,- vključitev javnega zavoda za zaposlovanje v iskanje sedanje zaposlitve,- trajnost dela (in razlogi),- trajanje začasnega dela ali pogodbe o delu za določen čas,- razlika med polnim/krajšim delovnim časom (in razlogi),- pogodba z agencijo o začasnem delu,- delo na domu;(d) opravljene ure:- število običajno opravljenih ur v tednu,- število dejansko opravljenih delovnih ur v tednu,- število nadur v referenčnem tednu;- glaven razlog, zakaj se dejansko opravljene ure razlikujejo od običajno opravljenih ur;""(g) iskanje dela:- vrsta iskanega dela,- trajanje iskanja dela,- položaj osebe tik pred začetkom iskanja dela,- prijava na javni upravi za zaposlovanje in morebitno prejemanje dajatev,- za osebo, ki ne išče dela, pripravljenost za delo,- razlogi, zakaj oseba ni iskala dela,- pomanjkanje sprejemnih zmogljivosti."2. Odstavku 1 se doda naslednja točka:"(n) atipični delovni časi:- izmensko delo,- večerno delo,- nočno delo,- sobotno delo,- nedeljsko delo".3. Odstavek 2, tretja alinea se nadomesti z:"— obseg priložnostnega modula se omeji na 11 spremenljivk".4. Doda se naslednji odstavek:"4. Na predlog Komisije je mogoče prepoznati izmed parametrov raziskave, navedenih v odstavku 1, seznam spremenljivk, v nadaljevanju navedenih kot "strukturne spremenljivke", ki jih je treba zbirati samo kot letna povprečja glede na 52 tednov in ne kot četrtletna povprečja. Ta seznam strukturnih spremenljivk, najmanjša velikost vzorca in pogostost raziskav se določijo v skladu s postopkom, določenim v členu 8. Španija, Finska in Združeno kraljestvo lahko zbirajo strukturne spremenljivke, ki se nanašajo na eno samo četrtletje v prehodni dobi, ki se izteče leta 2007."Člen 2Ta uredba začne veljati 20. dan po objavi v Uradnem listu Evropske unije.Ta uredba je v celoti zavezujoča in se neposredno uporablja v vseh državah članicah.V Bruslju, 25. novembra 2003Za Evropski parlamentPredsednikP. CoxZa SvetPredsednikL. Moratti[1] Mnenje Evropskega parlamenta z dne 2. septembra 2003 (še neobjavljeno v Uradnem listu); Sklep Sveta z dne 4. novembra 2003.[2] UL L 77, 14.3.1998, str. 3. Uredba, nazadnje spremenjena z Uredbo Komisije (ES) št. 2104/2002 (UL L 324, 29.11.2002, str. 14).[3] UL L 60, 1.3.2002, str. 60.[4] UL L 182, 11.7.2002, str. 1.[5] UL L 181, 28.6.1989, str. 47.--------------------------------------------------